
О Volapükaflens Valöpo! 


Stom binon hitikum ka kösömiko e seko sig binon küpovik id in 
län at bi, samo, yeb no plu binon grünik e flifik, ab yelovik e deadik. 


In tef at, tikob dö flen e kevoban lanälik Pontnau, kel atimo 
tävom in Togovän, kö hit binon gretik. Epenom obe anikna dö ventürs 
okik in Frikop; spelob, das pos lüköm oma lü Fransän, openom lartügi 
tefü tävs oka, dat kanobs tiko dugedön omi in län keinik at. 


Ekö nulod gudik pro Volapük. Suno siämamäks Volapüka 
obinons gebidiks. Siämamäks at binädons me talaglöp su feled 
silablövik sirköfik. Löpo stanon vöd : Volapük; dono okanoy reidön 
spikedi Volapüka, sevabo : Menefe bal, püki bal. Sekü atos, okanobs 
nunön kesifanes obsik, das binobs Volapükaflens, e das pleidobs vemo 
dö atos. 


Su pad lätik gasedila kanoy reidön lartügi brefik de Cifal. 
Tefon skemati patik ad gebön vödis. No binos fasilik, too binos mu 
frutik pro utans, kels vilons dagetön vödastoki gretikum. Cedob, das 
poedots гітік і yufons gebanis püka ad dunön otosi. Mutoy sukön 
vödis pötik ad atos, e sukölo onis, lärnoy vödis nulik ad liegükön 
vödastoki püka ön mod plitik. 


Valikosi Gudikün Oles ed Olikanes 


sedom 

РОК 1ӦЕА 
Ға hiel John Redgwell 


Bü vigs anik flen Pontnau äsedom obe tidodemi dö 
Loxitänapük. 


Nemoy püki at „Püki Löfa,” bi binon pük, me kel trubadurs, 
sevabo : löfapoedans, äpenoms poedotis okik. 


Loxitänapük päspikon да topäd gretik Fransäna sulüdik. 
Jenöfo bü krig balid volik äbinon pük cifik dila at Fransäna. 
Fransänapük päspikon nemödiko us. 


Ab tü tim presenik binon ti deadik. Läbo nited dö 
Loxitänapük emödikon dü yels lätik. 


Tidoy oni dönu in juls e nivers, noe in Fransän, abi in läns 
votik, ninädü Yapän. Yapänans nitedälons dö pük, bi kuliv 
trubaduras binon rig kuliva Yuropa vesüdik. 


In Fransän sulüdik mens anik spikons oni dönu ko famülans e 
flens as pük aldelik. 


Ven äprimob ad dalilön kasätis tidodema, magäd balid obik 
püka äbinon : „Tonon äs Spanyänapük u Portugänapük.” 


No binos süpäd, bi Loxitänapük binon pük готепік. Jenöfo 
sümon lü Katalonänapük. 


Binädon me dialegs anik, se kels el Lengadocian (dialeg ela 
Languedoc) e Provensal. Dialegs valik binons bevüsuemoviks е 
penasit binon nomik. 


Mödikans kredons, das Loxitänapük binon dialeg 
Fransänapüka. Lenö! Binon pük patik, äs Katalonänapük. 
Dalabon kaladi lönik. Капоу leigodön baiodi bevü Loxitänapük е 
Fransänapük ute bevü Deutänapük e Nedänapük. Mod, ma kel 
Loxitänans anik spikons Fransänapüki binon „dialeg,” samo: anikna 
sagons : „Donne-moi de vin” pla „Donne-moi du vin.” Atos 
paflunon fa notodot Loxitänapükik : „Dona-me de vin.” Geb somik 

in Loxitänapük : „Dona-me del vin” sinifon : „Givolös obe vini (at),” 
(sevabo : din patik, tefik). „Donne-moi de vin” binon geb dialega : 
„Dona-me de vin.” 


Binod Loxitänapüka binon nitedik. In tefs anik gramat ona 
binon balugikum, ka ut Fransänapüka. Samo, no dalaboy pönopi 
leigü pönop Fransänapükik : „dont” (= kela/kelas). Plao geboy eli 
„que” (= das) e ladyeki dalabik, samo: seti „Man, kela jimatan binof 
sanan . . . ” notodoy as „Man, das jimatan omik binof sanan . . . ” 


Loxitänapük binon pük fäkik. Sagoy : „In Loxitänapük lad 
kanon panotodön so mödo äs lanal.” Tuvoy suvo poyümotis fäkik, 
noe ko nems, abi ko ladyeks, samo : kanoy sagön, tefü cil : „Es 
lasson,” (pronoy oni : „Es lasu”) ad sinifön : „Binom fenik (cilül 
obsik, keli löfobs).” „Las” sinifon „fenik.” Teloy konsonati „s” fo 
poyümot fäkik : -on, kel sinifon „-ül.” Ekö bo kod pluik, das nemoy 
Loxitänapüki „Püki Löfa” ! 





Cedü ob, Loxitänapük binon pük jönik ä nitedik, kel söton 
neai deadön. 


Hiel Zamenhof, datuval Sperantapüka, no ävilom, das pük 
bevünetik plaädon pükis natik/topädik. Güö! Аі äkuradükom 
menis ad lärnön pükis somik. 


As spikans Volapüka, sötobs, id obs, stümön pükis valik e 
yufön ad lifükön utis, kels riskädons ad deadön. 





Finükob lartügi at me sagod Loxitänapükik : „Èstre fièr de sa 
lenga, es èstre fièr de se.” (= Pleidön dö pük okik sinifon pleidön 
dö ok it). 


К a Е ИК a a Е E i 


VÖDS SAPIK 


Flen, kel no vilon yufön, pido, 
dü tims badik, no binon flen dido!” 












CILS К КАРТЕМА GRANT fa Jules Мет) (8). 













„Еро anu elabob 
tikamagoti süpik . - 










„Si! bi nun Käptena Grant 
ninädon vödi : “austral.” 
Vöd at sinifon іп Fransäna: 
| pük:‘sulüdik.’ Ab уба 
somik, о söls oba, leduton 
lü suemod : ‘Laustralän.’ 
Seko obs sukobs Käpteni 
Grant e kompenanis oma 
vaniko in Sulüda- 
Lamerikän. Te okanobs 

| tuvön omiin Laustralän!” 


»E kodü atos ti esturol ini 
gütür kaimanas?” 













El Paganel (Бо esagom 
atosi, kü bim paflapon 
fa leklär. Bim flamülon. 





— ж h 
Dabinons vo dinäds, kels jinons 
menes nemögiks. Id is binos so. 
Löpo flams e diso kaimans 
bludiäliks. 











if nedrefobs!” 













das kanob logön länedi; 


| 
„So по osüpädol, if sagob, 
i logob hieli Thalcave!” 

! 





УШ:62:2006 


ВОКЕМОР DI BABEL (DIL ТЕШО) 





Dü lunüp äkredoy, das buks nesuemovik baiädons ko püks 
pasetik и fagik. Veratos, das mens vönädik, bukemöpans primik, 
gebons püki saidiko difik de ut, kel раѕрікоп nutimo; і veratos, das mö 
liöls anik detio pük binon dialegik, е das teads züldeg löpio, binon 
nesuemovik. Atos valik, dönuob, binon veratik, ab pads foltumdeg 
elas М С V necenöl no kanons binön pük, kiodialegik и kioprimöfik 
binonöv. Апапѕ ämobons, das tonat alik kanon flunön sökölis, e das 
völad ela M C V in kedet kilid pada 71 no äbinon otos, kelos kanon 
dalabön tonatas at in top votik pada votik, ab mob lufümik at no 
äplöpon. Votikans ätikons dö krüptografs; niludam at pedasumon 
valemiko, too no me sinif, me kel fomükons datuvans oni. 


Bü yels lultum (2), cif mälliena löpik etuvom buki so kofudiki äs 
votiks, ab kel älabon padis te telis Іабй kedets homogenik. Ајопот 
tuvoti okik tradutane tävöl, kel äsagom ome, das pipenons in 
Portugänapük; ma votikans in Yudapük. Pos ti tumyel päsevon pük: 
dialeg samoyed-lietuvik Gvaranidapüka, labü yümots Larabänapüka 
klatädik. I ninäd раѕиетоп: tidods dö diletam yümätik, labü sams 
sotülas dönuama nenmiedik. Sams at ädälons bukemöpane letälenik 
ad tuvön loni stabik Bukemöpa. Tikan at äküpom, das buks valik, 
kiodistöfiks äbinonsöv, binädons те dilets leigik: spadül, pün, liunül, 
lafabatonats teldegtel. 1а älesagom bosi, kelosi tävans valik 
efümükons: no dabinons in Bukemöp gianagretik buks tel ebo leigiks. 
Dese büoceds nedotovik at äkludom, das Bukemöp binon lölöfik, e das 
bukaboeds onik kipedons yümätis mögik valik malas lotografik teldeglul 
(num, do ти gianagretik, по nenfinik), 0 valikosi, kelosi капоу notodön 
in рӣкѕ valik. Valikos: jenav lölik fütüra, lifajenäds silananas, bukalised 
fiedik Bukemöpa, milats е milats bukalisedas dobik, blöf pöla 
bukalisedas at, blöf pöla bukaliseda veratik, gospul gnostik hiela 
Basilides, küpetem demü gospul at, küpetem demü küpetem at, 
bepen veratik deadama olik, tradutod kuratik buka alseimik ini püks 
valik, migs buka alik ko buks valik, bespik miteodema saxik, keli hiel 
Bede äkanom penön (ab no äpenom), buks peperöl hiela Tacitus. 


Ven pästetos, das Bukemöp ninädon bukis valik, geükam balid 
äbinon läb nespalik. Mens valik äsenälons, das ädalabons divi natik ä 


klänöfiki. No dabinon säkäd pösodik u volik, kela tuvedot lölöfik по 
binon tuvovik, in mällien semik. Leval pigidükon, leval süpo ädageton 
mafotis nenmiedik spela. Ün tim et äspikoy mödo dö Pösodigidükams: 
buks plänama ä profeta, kels laidio ägidükons dunis mena alik levala 
ed äkipedons patikosi dö fütür onik. Milats labiälikanas älüvons 
mällieni svidik Іотік еа äjedons okis löpio sui tridems, dub zeil vanik 
tuva Gidükama okik pämufüköls. Pilgrimans at ädisputons in golöps 
nabik, äpronons maleditis nekleilik, äteifons odis su tridems godik, 
äjedons bukis pölüköl ini fin tönulas, ädeadons, fa mens se topäds 
fagik pijedöls. Votikans älienetikons ... Pösodigidükams dabinons 
(ob elogob telis, kels tefons menis fütürik, u ba pimagälöls), ab 
sukölans no ämemons, das mög, das men semik ötuvon okiki, u sotüli 
neverätik okika, pakalkulon as ser. 


Ettimo id äspetoy tuvedi klänöfas stabik menefa, samo: rig 
Bukemöpa e tima. Binos luveratik, das klänöfs at kanons patuvedön 
me vöds; üf no saidon pük filosopanas, Bukemöp fomaliegik nendoto 
uprodon püki nesevädik zesüdik e vödabukis e gramatis püka at. Ya 
sis tumyels fol mens tevons da mälliens . .. Dabinons sukölans calöfik, 
sukans. Ya elogob onis рӧ jäfid onsik: аі kömons mükiks, spikons dö 
tridem nen stutöm, kel tio ädeidon onis, spikons dö lecems e tridems 
ko bukemöpan; Іипотіко, sumons buki nilikün е padons oni pö suk 
vödas socenik. Klülos, das nek speton ad tuvön bosi. 


Pos spel nenmiedik äkömon, äsä binos natöfik, nenkurad 
tumödik. Füm, das bukaboed semik in mällien semik äkipedon 
bukis jeragik, e das buks jeragik at äbinons nedagetoviks, äjinon 
no sufidoviko. Grup blasfämik ämobon, das sukams östopons, е 
das mens valik ömigons tonatis e malis, jüs übumons, dub legivot 
neluveratik fädöfa, bukis veütikün at. Cifef pämüton аа lonön 
büdis sevärik. Grup at änepubon, ab ün cilüp obik älogob 
bäldikanis, kels äklänedons okis in jiedöps, labü sirkotüls metalik 
іп bovül päproiböls, e kels fibiko änätükons nenleodi godöfik. 


(Konot fa hiel Jorge Luís Borges; tradutod fa _hiel S. Meira) 





ЕІВОТ5 
16 і igädön fomäli 
Elogols-li lartügi tefü ‘fibots’? Моб, по nenämot! Binons poedotils 
ІаБа silabs numas ma sökod ela Fibonnaci tumyela degkilid, fa hiel Gregory 
Pincus se Tats Pebalöl pedatuvöl (jurnal Britänik tiädü “The Independent’ (= 
‘Livätan’) Sümons lü poedots Yapänik nemü els ‘haiku’ (= liäns kil, silabs 


degvel) e ‘tanka’ (= liäns lul, silabs kildegbal). Ekö bevüresodaladet : 
Gottabook.blogspot.com. 


Els ‘fibots’ dalabons liänis vel Ко silabs sököl: 


0//1//0+1=1//1+1=2//1+2=3//3+2=5/3+5=8 


Ekö sams tel: 
t 
1 сасу? 
Flen Flen 
At Et 
Digik: Oba 
Volapük Neplidom 
Olaidulon Viniludrinön 
Ailelobikumölo. Bevübiribötädöpo 


Nendoto ols olabols poedotis jönikum, e ba balan okanon läükön 
liäni silabas degkil! 


VÖDS LÄTIKÜN 
Utan, kel ai drimon, neai blimon. 


Jön binädon me duns, no me cuns. 


